open-index/open-wikipedia-markdown huggingface dataset:
Expedícia 6

**Expedícia 6** bola šiesta posádka dlhodobo obývajúca Medzinárodnú vesmírnu stanicu (ISS). Kapitán Kenneth Bowersox (USA), palubný inžinier Nikolaj Budarin (Rusko) a palubný inžinier a vedecký pracovník Donald Pettit (USA) štartovali z mysu Canaveral 24 . novembra 2002 na palube raketoplánu Endeavour, so stanicou ISS sa spojili 25. novembra. Úlohou posádky bolo pokračovať vo vedeckých experimentoch a udržiavať stanicu v prevádzkyschopnom stave. Na stanici prijali zásobovacia loď Progress, podnikli jeden plánovaný a jeden neplánovaný výstup do otvoreného vesmíru. Po päťmesačnom pobyte odovzdali stanicu Expedícii 7 a 4. mája 2003 pristáli na Zemi.

## Posádka
* Kenneth Bowersox (5) veliteľ – NASA 
* Nikolaj Budarin (3) palubný inžinier – RKA
* Donald Pettit (1) palubný inžinier a vedecký pracovník – NASA 
V zátvorkách je uvedený celkový počet letov do vesmíru vrátane tejto misie.

## Priebeh misie
Expedícia 6 štartovala v raketopláne Endeavour z mysu Canaveral na Floride 24. novembra 2002 v 00:50 UTC. Pri vesmírnej stanici pristáli 25. novembra o 21:59 UTC. Osadenstvo raketoplánu privítali členovia Expedícia 5 - veliteľ Valerij Korzun, Peggy Whitsonová a Sergej Treščov. Za týždeň pobytu návštevníci počas troch výstupov do vesmíru pripojili nosník ITS-P1, nová posádka prevzala stanicu a 2. decembra Korzun, Whitsonová a Treščov v Endeavour odleteli na Zem. 

### EVA 1
Rutinu života na stanici osviežila až vesmírna vychádzka Bowersoxa a Pettita 15. januára 2003, v ktorej kozmonauti dokončili práce na nosníku ITS-P1. Výstup trval 6 hodín 51 minút. 

Dňa 4. februára posádka stanice prijala zásobovacie Progress M-47.  

### EVA 2
Druhý, pôvodne neplánovaný, výstup kozmonauti uskutočnili 8. apríla, počas 6 hodín 26 minút sa kozmonauti venovali údržbárskym prácam na povrchu stanice. 

### Sojuz TMA-2, ukončenie misie
Po havárii raketoplánu Columbia 1. februára 2003 boli pozastavené lety raketoplánov, preto bola počnúc Expedíciou 7 početnosť posádok znížená na dvoch kozmonautov, dopravovaných loďami Sojuz. Dňa 28. apríla 2003 prileteli v Sojuze TMA-2 Jurij Malenčenko a Edward Lu z Expedícia 7. Bowersox, Budarin a Pettit odovzdali stanicu nováčikom a 4. mája sa vrátili v Sojuze TMA-1 na Zem.

## Pozri aj

* Zoznam základných posádok Medzinárodnej vesmírnej stanice

## Iné projekty

## Zdroj
* 

## Externé odkazy
*

Kategória:Základné posádky Medzinárodnej vesmírnej stanice
Kategória:Kozmonautika v 2002
Kategória:Kozmonautika v 2003
Juniorské majstrovstvá sveta v atletike

**Juniorské majstrovstvá sveta v atletike** je atletické podujatie pre športovú mládež. Zúčastniť sa ho môžu len športovci, ktorí sú narodení v takom ročníku, ktorý je o 19 rokov a menej nižší ako kalendárny rok daných majstrovstiev. Napríklad, Juniorských majstrovstiev sveta 2010 sa môžu zúčastniť ročníky 1991 a vyššie, lebo 2010 - 19 = 1991.

## Zoznam majstrovstiev


Kategória:Atletické súťaže
Brendan Christian

**Brendan Christian** (* 11. december 1983, Antigua) je atlét Antiguy a Barbudy. Venuje sa behu 100 a 200 metrov.

## Externé odkazy
 

Kategória:Bežci na 100 m Antiguy a Barbudy
Kategória:Bežci na 200 m Antiguy a Barbudy
Kategória:Olympionici Antiguy a Barbudy
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Zdvíhadlo

**Zdvíhadlo** je: 
* nástroj na zdvíhanie bremien, pozri zdvíhadlo (nástroj)
* súčasť vačkového mechanizmu, pozri zdvíhadlo (vačkový mechanizmus)
De Mysteriis Dom Sathanas

***De Mysteriis Dom Sathanas*** je album nórskej skupiny Mayhem. Album bol vydaný po dočasnom rozpade skupiny, keď v nej zostal len bubeník Hellhammer; basgitarista Count Grishnackh bol v tom čase obžalovaný z podpaľačstva kostolov a vraždu gitaristu Euronymousa, spevák Attila takisto v tom čase skupinu opustil.

Obal albumu zobrazuje Nidaroskú katedrálu v Nórsku.

## Zaujímavosti
Medzi niektorými ľuďmi sa traduje fáma o dvojtej basovej linke, čistej a zlej. Údajne bol Vikernes v hre na basu tak slabý, že jeho basová linka bola stíšená, a nahral ju Hellhammer, a to vraj dokonca lepšie. V skutočnosti je tam len jedna basová linka, a to Vikernesova. Mýtus o dvojtej base vznikol pravdepodobne zo zlej interpretácie skutočnosti, že rodičia gitaristu Euronymousa boli proti tomu, aby na albume hral vrah ich syna. No na albume zostala čistá basa nahratá Vikernesom. Tento album je zároveň pravdepodobne jediným albumom v akomkoľvek žánri, kde spolu hrajú vrah a jeho obeť.

## Skladby
# „Funeral Fog“ – 5:47
# „Freezing Moon“ – 6:22
# „Cursed in Eternity“ – 5:10
# „Pagan Fears“ – 6:21
# „Life Eternal“ – 6:57
# „From the Dark Past“ – 5:27
# „Buried By Time and Dust“ – 3:34
# „De Mysteriis Dom Sathanas“ – 6:22

## Skupina

* Attila Csihar – spev
* Euronymous (Øystein Aarseth) – gitara
* Count Grishnackh (Varg Vikernes) – basová gitara
* Hellhammer (Jan Axel Blomberg) – bicie
* Blackthorn (Snorre Ruch) - gitara*

*Poznámka: zdroje o prítomnosti Blackthornovej gitary sa rôznia, niektoré ju potvrdzujú, iné popierajú.

* Dead (Per Yngve Ohlin) – texty

Kategória:Hudobné albumy z 1994
Kategória:Albumy Mayhem
Silvia Gašparovičová

**Silvia Gašparovičová**, rod. **Beníková** (* 13. január 1941 Bratislava) je slovenská projektantka, súdna znalkyňa, a v rokoch 2004 - 2014 prvá dáma Slovenska.

## Život
V roku 1958 ukončila strednú školu. 5-ročné vysokoškolské štúdium absolvovala na Stavebnej fakulte Slovenskej technickej univerzity, ktoré ukončila v roku 1965. V rokoch 1971-73 absolvovala postgraduálne štúdium hospodárskeho práva na Právnickej fakulte Univerzity Komenského v Bratislave.

Po skončení vysokoškolského štúdia 5 rokov pracovala v projekcii štátneho podniku Pozemné stavby. Od roku 1971 až do roku 1991 pôsobila na investičnom odbore Ministerstva výstavby a stavebníctva. V roku 1991 Mestský súd v Bratislave vymenoval Silviu Gašparovičovú za súdnu znalkyňu pre oceňovanie nehnuteľností v odbore stavebníctvo. Až do zvolenia svojho manžela za prezidenta Slovenskej republiky pracovala v súkromnej sfére ako konateľka v stavebnej spoločnosti. 

Silvia Gašparovičová žije po boku svojho manžela Ivana Gašparoviča od roku 1964. Spoznali sa vďaka basketbalu, pretože obidvaja boli jeho milovníkmi. Majú dve deti, dcéru Denisu a syna Iva.

## Iné odkazy

## Referencie

## Externé odkazy
* Silvia Gašparovičová na webstránke prezidenta 
* Slovenská nadácia Silvie Gašparovičovej  

Kategória:Narodenia v 1941
Kategória:Osobnosti z Bratislavy
Kategória:Absolventi Stavebnej fakulty Slovenskej technickej univerzity v Bratislave
Kategória:Prvé dámy Slovenska
Kategória:Nositelia Radu Izabely Katolíckej
David Mitchell

**David Mitchell** (*  12. január 1969, Southport, Spojené kráľovstvo) je anglický spisovateľ, ktorý bol trikrát nominovaný na Bookerovu cenu. V češtine vyšli jeho romány *Hybatelé* (Ghostwritten), *Atlas mraků* (Cloud Atlas), *Třináct měsíců* (Black Swan Green) a *sencislo9* (number9dream). 

## Životopis
Vyštudoval anglickú a americkú literatúru na University of Kent. Rok žil na Sicílii, potom osem rokov v Hirošime v Japonsku, kde vyučoval angličtinu. Od svojho návratu žije v Írsku. V roku 2003 sa dostal na prestížny zoznam Najlepších mladých britských autorov, ktorý vyhlasuje literárny časopis *Granta*. 

## Romány
* *Ghostwritten* (1999)
* *number9dream* (2001)
* *Cloud Atlas* (2004)
* *Black Swan Green* (2006)
* *The Thousand Autumns of Jacob de Zoet* (2010)
* *The Bone Clocks* (2014)
* *Slade House* (2015)
* *From Me Flows What You Call Time* (2016, bude vydané v 2114)

## Externé odkazy
* http://www.iliteratura.cz/clanek.asp?polozkaID=20785: *iliteratura.cz*
* http://www.iliteratura.cz/clanek.asp?polozkaID=20783: *iliteratura.cz*
* http://www.elegenda.sk/knihy/beletria/romany-novely/david-mitchell-trinact-mesicu: *elegenda.sk*

Kategória:Anglickí spisovatelia
Žores Ivanovič Alfiorov

**Žores Ivanovič Alfiorov** (; * 15. marec 1930, Vitebsk† 1. marec 2019, Petrohrad, Rusko) bol ruský fyzik, držiteľ Nobelovej ceny za fyziku za rok 2000, ktorý významne prispel pri vytvorení modernej heteroštruktúry vo fyzike a elektronike. Bol aj politikom a bol členom ruského parlamentu (Dumy) do roku 1995.

## Narodenie a vzdelanie
Narodil sa vo Vitebsku v bielorusko-židovskej rodine. V roku 1952 ukončil Elektrotechnický inštitút v Leningrade. Od roku 1953 pracoval v Ioffovom fyzikálno - technickom ústave sovietskej akadémie vied. V roku 1987 sa stal jeho riaditeľom. Bol zvolený za člena sovietskej akadémie vied v roku 1972, a plnohonotným členom v roku 1979. Od roku 1995 bol členom štátnej dumy, za komunistickú stranu Ruskej federácie. V roku 2000 obdržal Nobelovu cenu za fyziku spolu s Herbertom Kroemerom, "za vývoj heteroštruktúry v polovodičoch, ktorá sa používa vo vysokorýchlostnej elektronike a optoelektronike.".

Vynašiel heterotransistor, ktorý dokázal pracovať na oveľa vyšších frekvenciách než jeho predchodcovia, a zjavne zrevolučnil satelitnú komunikáciu a komunikáciu mobilných telefónov. Alferov a Kroemer nezávisle aplikovali túto technológiu do laserov na rezanie. Toto zrevolučnilo návrh polovodičov v mnohých oblastiach, vrátane LED-diod, čítačiek bar - kódu a CD - prehrávačov.

Hermann Grimmeiss z Kráľovskej švédskej Akadémie vied, ktorá udeľuje Nobelovu cenu, povedal: "Bez Alfiorova, by nebolo možné prenášať všetky informácie zo satelitov dole na Zem, alebo mať tak veľa telefónnych liniek medzi mestami."

## Referencie

## Iné projekty

## Externé odkazy
* Biografia , na webstránke Ioffovho fyzikálno-technického ústavu
* Autobiografia, na webstránke nadácie Nobelovej ceny

Kategória:Bieloruskí fyzici
Kategória:Fyzici židovského pôvodu
Kategória:Ruskí politici
Kategória:Nositelia Nobelovej ceny za fyziku
Kategória:Ruskí nositelia Nobelovej ceny
Kategória:Členovia Ruskej akadémie vied
Kategória:Ruskí ateisti
Kategória:Ruské osobnosti bieloruského pôvodu
Kategória:Ruské osobnosti židovského pôvodu
Kategória:Osobnosti z Vitebska
Kategória:Členovia Štátnej dumy Federálneho zhromaždenia Ruskej federácie
Ľubomír Reiter

**Ľubomír Reiter** (* 3. december 1974, Stropkov) je bývalý slovenský futbalista, ktorý hrával na pozícii útočníka. V súčasnosti sa futbalu venuje naďalej ako tréner klubu MFK Tatran Liptovský Mikuláš.

V rokoch 2001 až 2005 bol členom slovenskej reprezentácie. Odohral v nej 28 zápasov a strelil 9 gólov. Na prvý zápas nastúpil 7. októbra 2001 proti Macedónsku a v tomto zápase strelil aj prvý gól v reprezentácii. Stalo sa tak v 29. minúte. Slovensko tento zápas vyhralo 5:0.

náhľad|center|Ľubomír Reiter - tréner

## Iné projekty

## Externé odkazy
* Ľubomír Reiter  na stránke national-football-teams.com 
* Ľubomír Reiter na stránke playerhistory.com 

Kategória:Slovenskí futbalisti
Kategória:Slovenskí futbaloví tréneri
Kategória:Hráči 1. FC Tatran Prešov
Kategória:Hráči MŠK Žilina
Kategória:Hráči SK Sigma Olomouc
Kategória:Hráči FC Petržalka 1898
Kategória:Hráči Chicago Fire
Kategória:Osobnosti zo Stropkova
Eleonóra Provensalská

**Eleonóra Provensalská** (* 1223, Aix-en-Provence, Francúzske kráľovstvo – † 26. jún 1291, Amesbury, Anglické kráľovstvo) bola anglická kráľovná ako manželka  Henricha III.

## Pôvod
Narodila sa ako druhá zo štyroch dcér provensalského grófa Raimonda Beréngera IV. a Beatrix Savojskej.

## Anglická kráľovná
V roku 1236 sa vydala za kráľa Anglicka Henricha III. z rodu Plantagenetovcov. 

Eleonóra ovplyvňovala politiku manžela i syna. Celý život si bola veľmi blízka so svojou sestrou Margarétou, francúzskou kráľovnou. Sestrám sa podarilo zmierniť nepriateľstvo medzi oboma dvormi a ich manželia sa dokonca stali spojencami.

Eleonóra ovdovela v roku 1272 a odišla do kláštorného ústrania. Zomrela v roku 1291 s povesťou svätice v opátstve Amesbury, kde je i pochovaná.

## Manželstvo a deti
Z manželstva, uzavretého 14. januára 1236 v Canterbury (Kent), s Henrichom III. (1207 – 1272), synom Jána Bezzemka a jeho druhej manželky Izabely z Angoulême, sa narodili deti:
* Eduard I. (17. január 1239 – 8. júl 1307) 
* Margaréta (29. september 1240 – 26. február 1275) ∞ 1251 škótsky kráľ Alexander III.
* Beatrix  (25.  jún 1242 – 24. marec 1275) ∞ 1260 vojvoda Ján II. Bretónsky
* Edmund Crouchback, 1. gróf z Lancasteru (16. január 1245 – 5. jún 1296) 
* Richard (1247 – 1256)
* Ján (1250 – 1256)
* Viliam (1251 – 1256)
* Henrich (1252 – zomrel ako dieťa)
* Katarína (25. november 1253 – 3. máj 1257)
* Henrich (1256 – 1257)

## Referencie


## Externé odkazy
* Životopis a korešpondencia

## Zdroj
* 

Kategória:Narodenia v 1223
Kategória:Úmrtia 26. júna
Kategória:Úmrtia v 1291
Kategória:Kráľovské manželky Anglicka
Kategória:Osobnosti z Aix-en-Provence
Bob Beamon

**Robert Beamon** známy aj pod menom **Bob Beamon** (* 29. august 1946, New York, New York, USA) je bývalý americký atlét, ktorý sa venoval skoku do diaľky.

Na Letných olympijských hrách 1968 v Mexiku získal zlatú medailu v disciplíne skok do diaľky v novom svetovom rekorde. Skočil , čím o  zlepšil svetový rekord Igora Tera-Ovanesiana. Tento rekord bol platný až do roku 1991. Vtedy ho zlepšil Mike Powell na .

## Externé odkazy
* Bob Beamon na stránke sports-reference.com 
* Svetový rekord *youtube.com*

Kategória:Skokani do diaľky USA
Kategória:Olympijskí víťazi v skoku do diaľky
Kategória:Osobnosti z New Yorku
Darvis Patton

**Darvis Patton** (* 4. december 1977, Dallas, Texas, USA) je americký atlét, ktorý sa venuje šprintérskym tratiam. Beháva beh na 100 a 200 metrov.

## Osobné rekordy
* Beh na 100 m - 9,89 (2008)
* Beh na 200 m - 20,03 (2003)
* Skok do diaľky - 8,12 (2001)
* Beh na 60 m (hala) - 6,58 (2003)

## Iné projekty

## Externé odkazy

Kategória:Bežci na 100 m USA
Kategória:Bežci na 200 m USA
Kategória:Majstri sveta v štafete 4x100 m
Kategória:Strieborní olympijskí medailisti USA
Kategória:Osobnosti USA afroamerického pôvodu
Kategória:Atléti afroamerického pôvodu
Kategória:Osobnosti z Dallasu
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Herb McKenley

**Herbert Henry McKenley** známy aj pod menom **Herb McKenley** (* 10. júl 1922, Pleasant Valley, Jamajka – † 22. november 2007, Kingston) bol jamajský atlét, ktorý sa venoval behu na 100, 200 a 400 metrov.

Na Letných olympijských hrách v roku 1952 v Helsinkách získal zlatú medailu v štafete na 4 x 400 m v novom svetovom rekorde 3:03,9 min. Získal aj strieborné medaily v behu na 100 a 200 metrov.

Po skončení športovej kariéry bol trénerom na Jamajke. Umrel 22. novembra 2007 na komplikácie spojené so zápalom pľúc.

## Referencie

## Externé odkazy
* Herb McKenley na stránke sports-reference.com 

Kategória:Jamajskí bežci na 100 m
Kategória:Jamajskí bežci na 200 m
Kategória:Jamajskí bežci na 400 m
Kategória:Olympijskí víťazi v štafete 4x400 m
Kategória:Jamajskí olympijskí víťazi
Kategória:Jamajskí strieborní olympijskí medailisti
Kategória:Úmrtia na pneumóniu
Kostol Najsvätejšej Trojice (Chtelnica)

**Kostol Najsvätejšej Trojice v Chtelnici** je rímskokatolícky chrám v obci Chtelnica.

Kostol je vysoký 46 metrov, kríž na veži meria 4 metre. Dĺžka kostola je približne 45 metrov, šírka 14 metrov. Veža je 3,9 metra široká. Vo veži kostola sú v súčasnosti 3 zvony. Najväčší váži 750 kilogramov a je na ňom nápis: „Svätá Trojica, jediný Bože, zmiluj sa nad nami.“ Druhý zvon váži 550 kilogramov a je najnovší. Je na ňom napísané: „Svätý Karol Boromejský, oroduj za nás“. Zvon uliala rodina Dytrichová na Morave v dedinke Brodek u Přerova. Najmenší zvon má 300 kilogramov a je na ňom nápis: „Svätá Panna Mária, oroduj za nás". V strede kostola je oltár z mramoru, pri ktorom je kňaz obrátený k veriacim.

Organ, ktorý sa nachádza na chóre je z konca 18. storočia je značky Rieger-Kloss, a vyrobený bol v Krnove ako 1333 kus. 

Kostol sa začal stavať 6. mája 1794, kedy posvätili základný kameň. Stavba bola dokončená roku 1800 a slávnostne ho konsekrovali 21. júna 1801.

## Rekonštrukcie kostola
* v roku 1995 bola obnovená krypta pod kostolom s vchodom od severnej strany - bola vybetónovaná a osadili sa železné schody
* oprava organa v roku 1998 - 1999. V súčasnosti (rok 2009) sa organ opäť rekonštruuje. 
* elektrického osvetlenia zavedeného v roku 1940
* 1983 - oprava strechy veže a pokrytie medeným plechom
* 1973 - elektrifikácia zvonov
* od roku 1982 - 1985 obnova oltárov, obrazov a sôch, pozlátenie kazateľnice, obnova klenby presbytéria, nové lavice

## Referencie

## Iné projekty

Chtelnica
Chtelnica
Kategória:Chtelnica
Chtelnica
Najsvätejšia Trojica
Kategória:Architektúra z 1800
Letné olympijské hry 1980

thumb| XXII, Moskva, 1980

**XXII. letné olympijské hry** sa konali od 19. júla do 3. augusta 1980 v Moskve, v Sovietskom zväze. Moskva získala právo usporiadať olympiádu v roku 1974, keď porazila Los Angeles pomerom hlasov *39:20*. Časť podujatí, sa konala v  Tallinne (jachting), Leningrade, Kyjeve, a Minsku (štvrťfinálové futbalové zápasy). Boli to prvé olympijské hry, ktoré sa konali v krajine východného bloku.

Hry boli poznačené bojkotom viacerých západných krajín, ktorý bol reakciou na intervenciu sovietskych vojsk v Afganistane v roku 1979.

## Medailová bilancia

## Najdôležitejšie momenty
*  Atlét Jurij Sedych získal zlato v hode kladivom, keď 4 zo 6 jeho hodov prekonalo dovtedajší svetový rekord 80 metrov.
*  Atlétka Evelin Jahlová obhájila zlato z roku 1976 v hode diskom. Utvorila nový olympijský rekord 69,96 metrov.
*  Česko-Slovensko získalo zlatú medailu vo futbale, keď vo finále porazilo Východné Nemecko 1:0.
* 61 krajín bojkotovalo olympijské hry, kvôli Sovietskej invázii do Afganistánu v roku 1979.

## Externé odkazy
* LOH 1980 na oficiálnej stránke MOV 


1980
Kategória:Šport v 1980
OH
Kategória:Športové podujatia v Moskve
Gordon Bajnai

**Gordon Bajnai** (* 5. marec 1968, Segedín) je maďarský politik, od 14. apríla 2009 predseda vlády Maďarska. Predtým zastával funkcie ministra samosprávy a regionálneho rozvoja (od 1. júla 2007 do 30. apríla 2008) a ministra národného rozvoja a hospodárstva (od 1. mája 2008 po vymenovanie do funkcie premiéra).

## Iné projekty

Kategória:Narodenia v 1968
Kategória:Maďarskí politici
Kategória:Predsedovia vlády Maďarska
Kategória:Osobnosti zo Segedínu
Etiketa

**Etiketa** (z francúzskeho slova *étiquette*, lístok, štítok) môže byť:

* lístok s označením obsahu, pozri etiketa (lístok)
* súhrn pravidiel spoločenského správania, pozri etiketa (súhrn pravidiel)
Expedícia 7

**Expedícia 7** bola siedma posádka dlhodobo obývajúca Medzinárodnú vesmírnu stanicu (ISS). Kapitán Jurij Malenčenko (Rusko) a vedecký pracovník Edward Lu (USA) štartovali z kozmodrómu Bajkonur 26. apríla 2003 na palube Sojuzu TMA-2, so stanicou ISS sa spojili 28. apríla. Na stanici prijali dva zásobovacie lode Progress. Po polročnom pobyte stanicu odovzdali  posádke Expedície 8 a pristáli na Zemi.

## Posádka
* Jurij Malenčenko (3) veliteľ – RKA
* Edward Lu (3) palubný inžinier a vedecký pracovník – NASA 
V zátvorkách je uvedený celkový počet letov do vesmíru vrátane tejto misie.

## Záložná posádka
* Michael Foale – veliteľ – NASA
* Alexandr Kaleri – palubný inžinier – RKA

## Priebeh misie
Po havárii raketoplánu Columbia boli pozastavené lety raketoplánov, preto nebolo naďalej možné meniť základné posádky pri návštevách raketoplánov. Počnúc Expedíciou 7 nové posádky prepravovali lode Sojuz. Tiež výstavba stanice musela byť, bez modulov a konštrukčných dielov vynášaných raketoplánmi, zastavená. 

Expedícia 7 štartovala v Sojuze TMA-2 z kozmodrómu Bajkonur v Kazachstane 26. apríla 2003 o 03:54 UTC. Na vesmírnej stanici pristáli 28. apríla o 5:56 UTC. Novú posádku privítali členovia Expedícia 6 - americký veliteľ Kenneth Bowersox, ruský palubný inžinier Nikolaj Budarin a americký vedecký pracovník Donald Pettit. Počas týždňa nová posádka prevzala stanicu a 4. mája sa Bowersox, Budarin a Pettit v Sojuze TMA-1 vrátili na Zem. 

Bežnú rutinu života na stanici prerušil prílet dodávateľskej lode Progress M1-10 dňa 11. júna. Od 31. augusta 2003 kozmonauti vykladali ďalšiu zásobovaciu loď Progress M-48. 

Dňa 20. októbra 2003 prileteli v Sojuze TMA-3 Michael Foale a Alexander Kaleri (Expedícia 8) so španielskym kozmonautom ESA Pedrom Duquom. Malenčenko a Lu odovzdali stanicu nováčikom a s Duquom sa 28. októbra vrátili v Sojuze TMA-2 na Zem.

## Pozri aj

* Zoznam základných posádok Medzinárodnej vesmírnej stanice

## Iné projekty

## Externé odkazy
*

## Zdroj
* 

Kategória:Základné posádky Medzinárodnej vesmírnej stanice
Kategória:Kozmonautika v 2003
Expedícia 8

**Expedícia 8** bola ôsma posádka dlhodobo obývajúca Medzinárodnú vesmírnu stanici (ISS). Kapitán Michael Foale (USA) a palubný inžinier Alexander Kaleri (Rusko) štartovali z kozmodrómu Bajkonur 18. októbra 2003 na palube Sojuzu TMA-3, so stanicou ISS sa spojili 20. októbra 2003. Na stanici prijali zásobovacia loď Progress a absolvovali jeden výstup do otvoreného vesmíru. Po polročnom pobyte odovzdali stanicu Expedícii 9 a pristáli na Zemi.

## Posádka
*  Michael Foale (6) veliteľ – NASA 
*  Alexandr Kaleri (4) palubný inžinier – RKA 
V zátvorkách je uvedený celkový počet letov do vesmíru vrátane tejto misie.

## Záložná posádka
*  William McArthur – veliteľ – NASA
*  Valerij Tokarev – palubný inžinier – RKA

## Priebeh misie
Expedícia 8 štartovala spolu so španielskym kozmonautom ESA  Pedrom Duquom v Sojuze TMA-3 z kozmodrómu Bajkonur v Kazachstane 18. októbra 2003 o 05:38 UTC. Na vesmírnej stanici pristáli 20. októbra o 7:16 UTC. Novú posádku privítali členovia Expedície 7 - ruský veliteľ Jurij Malenčenko a americký vedecký pracovník Edward Lu. Počas týždňa nová posádka prevzala stanicu a 24. októbra sa Malenčenko, Lu a Duque v Sojuze TMA-2 vrátili na Zem. 

Bežnú rutinu života na stanici narušil až prílet dodávateľskej lode Progress u M1-11 31. januára 2004.  

### EVA 1
Dňa 26. februára kozmonauti vystúpili do kozmického priestoru, venovali sa obsluhe experimentov na povrchu stanice. Po polovici plánovanej dĺžky výstupu Kalerimu zlyhalo chladenie skafandru a orosil sa mu priehľad prilby, preto bola vychádzka skrátená na 3 hodiny 55 minút. 

### Ukončenie misie
Dňa 21. apríla 2004 prileteli v Sojuz TMA-4 Gennadij Padalka a Michael Fincke (Expedícia 9) s holandským astronautom ESA André Kuipersom. Foal a Kaleri odovzdali stanicu nováčikom a s Kuipersom sa 30. apríla vrátili v Sojuze TMA-3 na Zem.

## Pozri aj

* Zoznam základných posádok Medzinárodnej vesmírnej stanice

## Iné projekty

## Externé odkazy
* 

## Zdroj
* 

Kategória:Základné posádky Medzinárodnej vesmírnej stanice
Kategória:Kozmonautika v 2003
Kategória:Kozmonautika v 2004
Expedícia 9

**Expedícia 9** bola deviata posádka dlhodobo obývajúca Medzinárodnú vesmírnu stanicu (ISS). Kapitán Gennadij Padalka (Rusko) a palubný inžinier Michael Fincke (USA) štartovali z kozmodrómu Bajkonur 19. apríla 2004 na palube Sojuzu TMA-4, so stanicou ISS sa spojili 21. apríla 2004. Na stanici prijali dva zásobovacie lode Progress a vykonali štyri výstupy do vesmíru. Po polročnom pobyte odovzdali stanicu Expedícii 10 a pristáli na Zemi.

## Posádka
* Gennadij Padalka (2) veliteľ – RKA
* Michael Fincke (1) palubný inžinier a vedecký pracovník – NASA 
V zátvorkách je uvedený celkový počet letov do vesmíru vrátane tejto misie.

## Záložná posádka
* Leroy Chiao – veliteľ – NASA
* Saližan Šaripov – palubný inžinier – RKA

## Priebeh misie
Expedícia 9 štartovala spolu s holandským astronautom ESA André Kuipersom v Sojuze TMA-4 z kozmodrómu Bajkonur v Kazachstane 19. apríla 2005 o 03:19 UTC. Na vesmírnej stanici pristáli 21. apríla o 0:36 UTC. Novú posádku privítali členovia Expedície 8 - americký veliteľ Michael Foal a ruský palubný inžinier Alexander Kaleri. Počas týždňa nová posádka prevzala stanicu a 24. apríla sa Foal, Kaleri a Kuipers v Sojuze TMA-3 vrátili na Zem. 

Bežnú rutinu života na stanici osviežil prílet zásobovacej lode Progress M-49 dňa 27. mája.  

### EVA 1
Prvý výstup do kozmického priestoru 24. júna bol po 16 minútach prerušený kvôli strate tlaku Finckeho kyslíkovej nádrži.  

### EVA 2
Druhý výstup Padalka s Finckem vykonali v noci z 30. júna na 1. júla, kozmonauti vymenili spínač jedného z gyroskopov. Vychádzka trvala 5 hodín 40 minút. 

### EVA 3
Tretíkrát kozmonauti vystúpili do vesmíru 3. augusta na 4 hodiny 30 minút, na programe bola obsluha experimentov, inštalácia bezpečnostných prvkov na povrchu stanice a namontovanie reflektorov pre laserový diaľkomer lode ATV. 

Od 14. augusta 2004 kozmonauti vykladali ďalšie zásobovacia loď Progress M-50.  

### EVA 4
Posledná vesmírna vychádzka prebehla 3. septembra, trvala 5 hodín 21 minút. Padalka s Finckeom sa venovali údržbe stanice a namontovali antény na stretnutie s ATV. 

### Ukončenie misie
16. októbra 2004 prileteli v Sojuze TMA-5 Leroy Chiao a Saližan Šaripov (Expedícia 10) s ruským kozmonautom Jurijom Šarginom. Padalka s Finckeom odovzdali stanici nováčikom a so Šarginom sa 24. októbra vrátili v Sojuze TMA-4 na Zem.

## Pozri aj

* Zoznam základných posádok Medzinárodnej vesmírnej stanice

## Iné projekty

## Externé odkazy
*

## Zdroj
* 

Kategória:Základné posádky Medzinárodnej vesmírnej stanice
Kategória:Kozmonautika v 2004
Fagot

**Fagot** je hudobný nástroj patriaci do skupiny drevených dychových. Fagot, ako ho poznáme dnes, sa začal používať v období baroka. Fagot sa postupne menil, ale najväčšiu zmenu podstúpil po vynájdení klapkového systému sprvu sa používala Böhmova mechanika, ktorú neskôr nahradila, pre fagot typická, Hecklova mechanika. Fagot má rozsah kontra B (B1)-f21(a1). Rozsah v zátvorkách je možný pre niektoré inštrumenty.
Príbuzný nástroj fagotu je kontrafagot, ktorý znie o oktávu nižšie ako klasický fagot. Fagot spolu s kontrafagotom je najlhbší drevený dychový nástroj.

## Drevené dychové nástroje
* pikola
* priečna flauta
* zobcová flauta
* hoboj
* anglický roh
* klarinet
* basový klarinet
* kontrafagot

## Iné projekty

Kategória:Hudobné nástroje
Kategória:Dychové nástroje
Kategória:Aerofóny
Kontrafagot

**Kontrafagot** je hudobný nástroj podobný fagotu. Patrí do skupiny drevených dychových nástrojov. Začal sa používať v období romantizmu, kedy hudobníci potrebovali nové farby zvuku a tak začali premieňať niektoré nástroje. Znie o oktávu nižšie, ako sa píše.

## Drevené dychové nástroje
*pikola
*priečna flauta
*zobcová flauta
*hoboj
*anglický roh
*klarinet
*basový klarinet
*fagot

## Externé odkazy
*Kontrafagot zdrojov 

Kategória:Hudobné nástroje
Kategória:Dychové nástroje
Kategória:Aerofóny
Gabonské národné futbalové mužstvo

**Gabonské národné futbalové mužstvo** reprezentuje Gabon na rôznych futbalových akciách ako sú, napríklad Majstrovstvá sveta alebo Africký pohár národov.

## História
Futbalový zväz bol založený v roku 1962. Gabon sa nikdy nekvalifikoval na Majstrovstvá sveta vo futbale. Gabon sa osemkrát predstavil na Africkom pohári národov. Najlepší výsledok je štvrťfinále na APN 1996 a 2012.

## Majstrovstvá sveta

## Africký pohár národov

## Známi hráči
* Pierre-Emerick Aubameyang (FC Barcelona)
* Mario Lemina (OGC Nice)

## Externé odkazy
* Oficiálna stránka 

## Zdroj

Gabon
Národné mužstvo
1. hokejová liga SR 1998/1999

**1. hokejová liga SR 1998/1999** bola šiestou sezónou 1. hokejovej ligy SR. Súťaž mala 11 účastníkov nakoľko sa HK 31 Setra Kežmarok pred súťažou odhlásil z 1. hokejovej ligy SR. Prvé dve mužstvá postúpili do baráže o extraligu. Družstvá od 3.-11.miesta hrali o umiestnenie. Do extraligy nepostúpil nikto. Naopak do 1.ligy zostúpili 4 družstvá ŠK Iskra Banská Bystrica , HC Martimex ZŤS Martin , MHC Nitra , HK VTJ Farmakol Prešov. Vypadol už spomínaný HK 31 Setra Kežmarok, ku ktorému sa pridali HK VTJ Vagónka-AŽD Trebišov, HK VTJ Piešťany a odstupujúce družstvo ŠHK Danubia 96 Bratislava, ktoré sa tak rozhodlo po skončení súťaže. 

## Základná časť

HK 31 Setra Kežmarok sa pred začiatkom súťaže odhlásil.Stal sa tak prvým zostupujúcim.

## Nadstavba o záchranu

## Baráž o extraligu

Kategória:Sezóny slovenskej hokejovej ligy
Kategória:Ľadový hokej v 1998
Kategória:Ľadový hokej v 1999
Kategória:1. hokejová liga SR
Slovnaft extraliga 2007/2008

**Slovnaft extraliga 2007/2008** bola pätnástou sezónou hokejovej extraligy.
Súťaž mala 12 účastníkov. Majstrom sa stalo družstvo HC Slovan Bratislava , ktoré porazilo vo finále HC Košice 4:3 na zápasy v sérii hranej na 4 víťazné zápasy. Nikto nevypadával. Z 1. hokejovej ligy postúpilo družstvo HC ’05 Banská Bystrica.

## Konečná tabuľka základnej časti

## Konečná tabuľka nadstavby

## Play-off
### Pavúk

### Štvrťfinále

* **[[HC Slovan Bratislava]]** - MsHK Žilina 4:0 (**6:2**, **5:3**, 2:1, 7:0)

* **[[HC Košice]]** - HK Aquacity ŠKP Poprad 4:1 (**3:2**, **5:0**, 5:3, 3:4sn, **6:4**)

* MHC Martin - **[[Dukla Trenčín]]** 3:4 (**4:2**, **5:4PP**, 4:2, 2:3, **4:5sn**, 3:4, **2:3PP**)

* **[[HK 36 Skalica]]** - HKm Zvolen 4:2 (**7:1**, **7:4**, 1:4, 3:4, **7:1**, 8:2)

### Semifinále

* **[[HC Slovan Bratislava]]** - Dukla Trenčín 4:3 (**4:1**, **3:4**, 1:3, 0:3, **5:2**, 4:1, **2:0**)

* **[[HC Košice]]** - HK 36 Skalica 4:3 (**4:1**, **3:1**, 0:3, 2:4, **3:0**, 2:3, **5:4**)

### Finále

* **[[HC Slovan Bratislava]]** - HC Košice 4:3 (**4:2**, **5:1**, 2:0, 0:4, **1:5**, 2:3PP, **3:2**)

## Majstrovský káder [[HC Slovan Bratislava]]
* **Brankári:** Sasu Hovi, Ján Chovan, Marek Srnec
* **Obrancovia:** Milan Bališ, Daniel Hančák, Lukáš Bohunický, Milan Hruška, Jozef Kováčik, Petr Pavlas, Michal Sersen, Jan Srdínko, Dušan Devečka, Peter Huba, Peter Kúdelka, Daniel Neumann, Rastislav Veselko 
* **Útočníci:**Igor Baček, Róbert Döme, Juraj Gráčik, Michal Hreus, Martin Hujsa, Richard Kapuš, Michal Kokavec, Radoslav Kropáč, Martin Kuľha, Miroslav Lažo, Ľubomír Pištek, Ondrej Rusnák, Juraj Sýkora, Marek Uram, Andrej Kmeč, Tomáš Šiffalovič, Martin Sloboda, Martin Bakoš, Marko Hučko, Marek Lisoň, Martin Dubina  
* **Tréneri:** Zdeno Cíger, Miroslav Miklošovič, Igor Tóth

Kategória:Sezóny slovenskej hokejovej ligy
Kategória:Ľadový hokej v 2007
Kategória:Ľadový hokej v 2008
Príroda (časopis)

**Príroda** bol časopis, ktorý vydávala Matica slovenská v Martine v rokoch 1946 až 1950. Vychádzal vo formáte A4. V časopise boli publikované články, ktoré boli antropologického, botanického, entomologického, mykologického, poľovníckeho, ale aj iného zamerania. V niektorých číslach boli i biografické údaje o prírodovedcoch. Publikovali tu amatérski, ale i vysoko erudovaní profesionálni prírodovedci zo Slovenska i iných krajín. Časopis bol doplnený mnohými čierno-bielymi obrázkami. V období rokov po druhej svetovej vojne vyplnil v tom čase na Slovensku medzeru v prírodovedne zameraných časopisoch. 

Svoje články tu uvádzali takí odborníci, ako napr.: Prof. Dr. Dimitrij Andrusov, Prof. Dr. Jozef Augusta, Ján Martin Novacký, Prof. MUDr. Jozef Florián Babor, Anton Emil Smutný, Vojtech Drexler, Jozef Staněk, MUDr. Ján Ilavský, RNDr. Ján Gulička, Prof. Dr. Rudolf Lukáč, Prof. Dr. Oskár Ferianc, František Jozef Turček, prof. Andrej Reiprich, JUDr. Valerián Depta, Dr. Karol Domin, Milan Šimák, Ladislav Korbel a mnohí iní. 

Časopis redigovali RNDr. Ivan Zmoray, RNDr. Ján Futák, RNDr. Rudolf Lukáč a RNDr. Ján Martin Novacký. 

Prvý ročník vyšiel v roku 1946, druhý ročník v roku 1947, tretí ročník v roku 1948, štvrtý ročník v rokoch 1948-1949 a piaty ročník v rokoch 1949-1950.   

Kategória:Entomologické časopisy
Kategória:Slovenské odborné časopisy
Boudica

thumb|Boudica
**Boudicca** alebo **Boadicea** bola manželka icenského kráľa Prasutaga.

Po jeho smrti (59 alebo 60) prevzala vládu nad etnikami v oblasti dnešného Suffolku a Norfolku a podnietila časť keltských kmeňov v Anglicku (Icenov, Trenovantov a ďalších) k povstaniu proti Nerovmu Rímu. Dôvodom bolo, že Rím nerešpektoval závet zosnulého kráľa, ktorý vládu odkázal svojim dcéram. Rímski vojaci na rozkaz guvernéra vydrancovali kráľovský dvor, jeho dcéry znásilnili a manželku zbičovali. Krátko predtým vyplienili posvätný ostrov Mona (Anglesey), vyrúbali posvätné duby a povraždili miestne kňažky a druidov.
Povstanie po začiatočných úspechoch – dobytie mesta Camulodunum (Colchester) a zničenie 9. légie, ktorá sa mu pokúšala pomôcť – rozdrvil rímsky miestodržiteľ Gaius Suetonius Paulinus v roku 61. Po porážke sa jej stopa stratila, pravdepodobne spáchala samovraždu.

Hlavným prameňom informácii o vzbure v Anglicku je Tacitus a Cassius Dio.

## Iné projekty

## Zdroj

Kategória:Dejiny Anglicka
Kategória:Nepriatelia a spojenci starovekého Ríma
Kategória:Úmrtia v 1. storočí
Kategória:Kráľovné (panovníčky)
Kategória:Kráľovské manželky
Kategória:Obete samovrážd
Gaskonsko

thumb|Mapa Gaskoňska
**Gaskonsko** () je historická oblasť v juhozápadnom Francúzsku. Do Francúzskej revolúcie bolo aj jednou z jeho provincií. Na území Gaskonska sa rozkladajú dnešné regióny: Akvitánsko a Midi-Pyrénées.

## Mestá
* Auch
* Bordeaux
* Bayonne
* Lourdes
* Tarbes

## Referencie

## Iné projekty

Kategória:Historické územia
Kategória:Francúzsko
Eton College

thumb|Eton College
**Eton College** je chlapčenská internátna škola v Etone, mestečku pri Windsore, od ktorého ho oddeľuje len rieka Temža. Školu založil v 15. storočí kráľ Henrich VI.

Etonská škola je jedna z najelitnejších vo Spojenom kráľovstve, o čom svedčí aj to, že Británii dala – okrem iných osobností verejného života – 19 premiérov, vrátane nedávneho premiéra Davida Camerona. Študovali na nej tiež princovia William a Harry z britskej kráľovskej rodiny.

## Školné
Ročné školné v školskom roku 2009 – 2010 bolo 28 851 anglických libier (podľa kurzu z januára 2010 to je približne 47 000 amerických dolárov alebo 33 300 eur). Je to o štvrtinu viac ako sú ročné životné náklady na Harvarde.

## Iné projekty

## Externé odkazy

* http://www.etoncollege.com/

Kategória:Školy v Spojenom kráľovstve
FK Šachtar Doneck

**FK Šachtar Doneck** () je ukrajinský futbalový klub so sídlom v meste Doneck. Domáce zápasy hráva na štadióne Arena Lviv s kapacitou 34 915 miest (kvôli problémom na východe Ukrajiny hrajú 600míľ od svojho mesta). Klub vznikol v roku 1936. Šachtar spolu s klubom FK Dynamo Kyjev patrí medzi najpopulárnejšie futbalové kluby na Ukrajine. Od roku 2014 klub v dôsledku vojny na východnej Ukrajine pôsobí v meste Ľvov.

## Úspechy

* **[[Ukrajinská futbalová liga|Ukrajinský majster]] (16)**: 2001-02, 2004-05, 2005-06, 2007-08, 2009- 10, 2010-11, 2011-12, 2012-13, 2013-14, 2016-17, 2017-18, 2018-19, 2019-20, 2022-23, 2023-24, 2024-25
* **[[Ukrajinský pohár]] (15)**: 1995, 1997, 2001, 2002, 2004, 2008, 2011, 2012, 2013, 2016, 2017, 2018, 2019, 2024, 2025
* **Ukrajinský superpohár (8)**: 2005, 2008, 2010, 2012, 2013, 2014, 2015, 2017
* **Sovietsky pohár (4)**:  1961, 1962, 1980, 1983
* **Sovietsky superpohár (1)**: 1983
* **[[Pohár UEFA]]**: 2009

## Iné projekty

## Externé odkazy
* Oficiálna stránka 

Šachtar Doneck
Jules Léon Austaut

**Jules Léon Austaut** (* 1844 - † 1929) bol francúzsky entomológ a taxonóm, ktorý sa špecializoval prevažne na palearktické motýle (Lepidoptera). Zaoberal sa tiež rodom Parnassius, ale i nočnými druhmi motýľov. 

Entomologickej verejnosti je známa hlavne jeho práca *Les Parnassiens De La Faune Palearctique* z roku 1889, ktorá vyšla vo francúzskom jazyku v Lipsku v nakladateľstve E. Heyne. Počas svojho života opísal viacero druhov, poddruhov a foriem palearktických motýľov.

## Externé odkazy
* BHL *Les Parnassiens de la faune paléarctique* Leipzig, E. Heyne, 1889

## Zdroje
* Lhoste, J.: 1987, *Les Entomologistes francais 1750 - 1950*. INRA, OPIE: p. 115.
* Gaedike, R. et Groll, E. K. eds. 2001, Entomologen der Welt (Biografien, Sammlumgsverbleib) Datenbank, DEI Eberswalde im ZALF e. V.: "Austaut Jules Léon".

Kategória:Narodenia v 1844
Kategória:Úmrtia v 1929
Kategória:Francúzski entomológovia
Kategória:Lepidopterológovia
Kategória:Parnassiológovia
Viroid

náhľad|200px|Američan Theodor Otto Diener, objaviteľ prvého viroidu (roku 1971)
**Viroid** je druh subvírusových častíc (a teda aj nebunkovcov). S vírusmi má spoločné to, že je tvorený  molekulou RNA (ribonukleovou kyselinou), ale na rozdiel od vírusov táto molekula nie je obklopená bielkovinovým kapsidom. Viroid spôsobuje infekčné ochorenia podobné virózam a obeťami sú rastliny, zväčša divo rastúce a tropické. Ako pri všetkých nebunkovcoch je aj pri viroidoch sporné, či ich možno považovať za organizmy a za živé.

Prvý objavený patogénny viroid je PSTVd (z angl. *potato spindle tuber viroid*), ktorý napáda zemiaky a spôsobuje ich vretenovitý tvar. Kompletný genóm viroidu PSTVd je zložený z 359 nukleotidov, cyklické RNA-molekuly iných viroidov obsahujú od 250 do 400 nukleotidov. Množenie viroidov prebieha v jadrách alebo chloroplastoch napadnutých buniek hostiteľa. 

Kategória:Virológia
Kategória:Nebunkovce
Viola da gamba

thumb|Anjeli hrajúci na violu da gamba a violu da braccio (vzadu)

**Viola da gamba** alebo **gamba** (odvodené z tal. *gamba* – noha; nožná viola) je historický hudobný nástroj. Patrí medzi sláčikové nástroje. Na rozdiel od violy da braccio má gamba 6 až 7 strún a pražce na hmatníku. Tento nástroj sa pri hre drží medzi nohami (nemá bodec ako napr. violončelo). Existuje viacej druhov violy da gamba – diskantová, altová, tenorová, basová a kontabasová (subbasová), ktorá je jedným z predchodcov moderného kontrabasu.

## Stavba
Tento nástroj je klenutý, ale výrazne menej než husle. Je vyrobená zo smreku a spodná doska a luby z javora, rovnako ako väčšina sláčikových hudobných nástrojov. Viola da gamba má tiež pod najvyššou strunou dušu a pod najhlbšou basový trámec.

Gamby sú ladené po kvartách a medzi prostrednými dvoma strunami je tercia. Podobné ladenie má aj lutna.

## História
Viola da gamba prežívala svoj zlatý vek v období renesancie a baroka. V tej dobe vznikalo pre tento nástroj aj veľa diel (napr. Bachov *6. Branderburský koncert*). Veľmi obľubené boli komorné zoskupenia gamb. Od neskorého baroka boli gamby vytláčané modernejšími nástrojmi ako viola alebo violončelo. Dnes violu da gambu používajú súbory hrajúce na historické nástroje.

Najznámejším gambistom je Jordi Savall.

## Iné projekty

Kategória:Sláčikové nástroje
Kategória:Strunové nástroje
Peter Struhár (1984)

**Peter Struhár** (* 17. január 1984, Bratislava) je bývalý slovenský futbalový obranca, od decembra 2024 tréner poľského klubu GKS Jastrzębie. Váži 87 kg a meria 191 cm. Hral za futbalové kluby ŠK Slovan Bratislava, FC Petržalka, 1. FC Slovácko, Nyíregyháza Spartacus FC, FC DAC 1904 Dunajská Streda, Kapfenberger SV, FC Nitra, Lombard-Pápa TFC, Slovan Čeľadice a svoju hráčsku kariéru ukončil v TJ Tatran Oravské Veselé. V sezónach 2021/2022 a 2022/2023 tréner MFK Ružomberok. Od konca septembra 2023 do februára 2024 pôsobil ako tréner MFK Zemplín Michalovce.

## Referencie

## Externé odkazy
* Peter Struhár na Eurofotbalu

Kategória:Slovenskí futbalisti
Kategória:Hráči FC Petržalka 1898
Kategória:Hráči ŠK Slovan Bratislava
Kategória:Hráči 1. FC Slovácko
Kategória:Osobnosti z Bratislavy
Lukáš Nachtman

**Lukáš Nachtman** (* 11. máj 1984, Praha) je český futbalový obranca, momentálne pôsobiaci v tíme Sokol Nespeky.

## Kariéra
Začínal v piatich rokoch v Tempe Praha. Najvyššiu žiacku súťaž hral za Junior Praha. Od štrnástich rokov patril pražskej Slavii. Do ligového kádra bol zaradený v júli 2003. Od januára 2005 do januára 2006 bol na hosťovaní v Blšanoch. V júli 2006 sa opäť dostal do ligového kádra Slavie Praha. V roku 2007 prestúpil po ťažkom zranení kolena do tímu 2. slovenskej ligy Rimavská Sobota. V roku 2008 prestúpil do Slovana Bratislava s ktorým získal titul. V roku 2009 prišlo hosťovanie v Artmedia Bratislava kde si ale opäť poranil koleno. Aktuálne hrá v tíme Sokol Nespeky a je majiteľom pokerovej aplikácia PokerList.

## Externé odkazy
* Lukáš Nachtman na stránke playerhistory.com 

Kategória:Českí futbalisti
Kategória:Futbaloví obrancovia
Kategória:Hráči FC Petržalka 1898
Kategória:Hráči ŠK Slovan Bratislava
Kategória:Hráči SK Slavia Praha
Kategória:Hráči FK Chmel Blšany
Kategória:Hráči MFK Rimavská Sobota
Kategória:Osobnosti z Prahy
Mamadou Bagayoko

**Mamadou Bagayoko** (* 31. december 1989) je futbalový obranca Pobrežia Slonoviny, v súčasnosti hráčom klubu ŠK Slovan Bratislava. Reprezentoval  na futbalovom turnaji na olympijských hrách 2008 v Pekingu. Váži 65 kg a meria 175 cm. V sezóne 2008-09 odohral sedem ligových stretnutí na hosťovaní v klube Artmedia Petržalka.

## Referencie

## Externé odkazy
* Mamadou Bagayoko na stránke weltfussball.de 

Kategória:Narodenia v 1989
Kategória:Futbalisti Pobrežia Slonoviny
Kategória:Hráči FC Petržalka 1898
Kategória:Hráči ŠK Slovan Bratislava
Naši noční motýli

**Naši noční motýli** je malá, populárno-náučná kniha o niektorých vybraných druhoch nočných motýľov. Autormi knihy sú Jozef Moucha, Jiří Zahradník a Bohumil Vančura. Kniha vyšla v roku 1975 ako 40. zväzok v edícii "OKO" v nakladateľstve pre deti a mládež "Albatros". 

Autori textu sú Jozef Moucha a Jiří Zahradník. Ilustrácie do práce nakreslil Bohumil Vančura. Kniha je v tvrdej väzbe, vyšla v počte 21000 kusov, ako 1. vydanie. Vytlačila ju Severografia, národný podnik, závod 1, v Liberci. Má 369 strán textu, z čoho je 150 farebných tabuliek, kde je zobrazených na každej z tabulí jeden až 5 druhov najznámejších nočných druhov motýľov. Kresby motýľov sú vcelku veľmi vydarené a je tu zobrazených dohromady niekoľko stoviek najznámejších druhov nočných motýľov z 29. vybraných čeľadí.

Táto malá kniha bola vydaná pre potreby mládeže ako informačná práca, ktorá slúži všetkým záujemcom na orientáciu v svete nočných druhov motýľov. Pri niektorých, hlavne väčších druhoch, môže slúžiť aj ako určovacia príručka.
Inak je to skôr iba "pekná a vydarená kniha" pre začiatočníkov z radov mládeže.

Kategória:Entomologické knihy
Kategória:Knihy z 1975
.yu

**.yu** bola národná doména najvyššej úrovne, ktorú do roku 1991 používala Juhoslávia.

## Nástupnícke domény
* Srbsko .rs
* Čierna Hora .me

Kategória:Národné domény najvyššej úrovne
yu
Naši brouci

**Naši brouci** je malá, populárne-naučná kniha o niektorých vybraných druhoch chrobákov. Autormi knihy sú Josef Mařan a František Procházka. Kniha vyšla v roku 1963 ako 9. zväzok v edícii "OKO" v "Státním nakladatelství dětské knihy" v Prahe. 

Autori textu sú Josef Mařan a František Procházka, ktorý prácu ilustroval. Kniha je v tvrdej väzbe, vyšla v počte 30000 kusov, ako 1. vydanie. Vytlačila ju Svoboda, národný podnik, závod 1, v Prahe 1. Má 408 strán textu, z čoho je 112 farebných tabuliek, kde je zobrazených na každej z tabulí jeden až 3 druhy najznámejších chrobákov. Kresby chrobákov sú vcelku vydarené a je tu zobrazených dohromady vyše 200  najznámejších druhov z radu chrobákov.

Táto malá kniha bola vydaná pre potreby mládeže ako informačná práca, ktorá slúži všetkým záujemcom na orientáciu vo svete chrobákov. Pri niektorých druhoch slúži aj ako určovacia príručka pre začiatočníkov z radov mládeže.

Kategória:Entomologické knihy
Kategória:Knihy z 1963
.cz

**.cz** je národná doména najvyššej úrovne používaná v Česku. Používa sa od roku 1993, po rozdelení Česko-Slovenska na dva suverénne štáty.

## Pozri aj
* .cs Česko-Slovensko

## Externé odkazy
* Pravidlá a postupy registrácie doménových názvov v doméne .cz – CZ.NIC
* Zoznam akreditovaných registrátorov – CZ.NIC

Kategória:Národné domény najvyššej úrovne
cz
Šalmaj

náhľad|vpravo|Šalmaj

**Šalmaj** je historický dvojplátkový dychový nástroj. Je predchodcom hoboja a anglického rohu. V minulosti prevládal v mnohých kultúrach a doteraz je súčasťou ľud. hudby v Španielsku - *dulzaina, chirimía*, v Katalánsku - *tenora, xirimia, dolçaina, gralla, tible*, Portugalsku - *charamela* a Taliansku - *ciramella*.

## Iné projekty

Kategória:Drevené dychové nástroje
Kategória:Aerofóny
Anglický roh

náhľad|70px|Anglický roh
**Anglický roh** je dychový drevený nástroj patriaci do rodiny hobojov ako jeho altový zástupca. Anglický roh znie o kvintu nižšie, než v notovom zápise, t. j. **c<sup>1</sup>** v notovom zápise by bolo **f**. Používa sa väčšinou v symfonických orchestroch.

## Stavba a funkcia
Anglický roh je dlhší než hoboj, a preto znie o kvintu nižšie. Na rozdiel od hoboja je zakončený hruškovitou ozvučnicou, ktorý mu prepožičiava teplý a jemný zvuk. Hmaty sú podobné hobojovým (taktiež používa Boehmov systém), preto nie je pre hobojistov problém hrať na tento nástroj.

## Etymológia
Názov *anglický roh* neznamená, že pochádza z Anglicka. Predchodcom Anglického rohu bol zakrivený barokový *oboe da caccia*, podobný Anglickému rohu, ktorý bol zahnutý, mal na konci kovový ozvučník, takže pripomínal lesný roh. V nemčine sa mu hovorilo *engellisches Horn* (anjelský roh) čo vtedy znamenalo aj *anglický roh*, takže došlo k zámene.

## Repertoár
Sólového repertoáru pre anglický roh je veľmi málo, lebo mal vždy obľúbené postavenie v symfonickom orchestri na vyjadrenie melanchólie. Azda najznámejším sólom pre anglický roh je v druhej vete Dvořákovej *[[Symfónia č. 9 (Dvořák)|Symfónia č. 9 "Z Nového sveta", Op. 95]]*.

## Drevené dychové nástroje
*pikola
*priečna flauta
*zobcová flauta
*hoboj
*anglický roh
*klarinet
*basový klarinet
*fagot
*kontrafagot

Kategória:Drevené dychové nástroje
Kategória:Aerofóny
Pabuk antarktický

**Pabuk antarktický** (*Nothofagus antarctica*), v španielčine známy ako *ñire* alebo *ñirre*, je strom z čeľade pabukovité (*Nothofagaceae*).

Vytvára prirodzené lesné porasty v Južnej Argentíne a južnom Čile až po Ohňovú zem. V domovine dosahujú obvykle výšku 1025 m, v horských polohách rastú v podobe zakrpatených porastov. Listy zo zvlnenými okrajmi sú lesklé, jednoduché, pílkovité, 24,5 cm dlhé, stredne zelené, na povrchu s lepkavou sladkasto voňajúcou voskovou vrstvou. Vetvičky sú zdobené typickými bielymi vodorovnými čiarkami.

## Iné projekty

Kategória:Pabukovité
Príroda (rozlišovacia stránka)

**Príroda** môže byť:
*súhrn všetkého, čo nevzniklo zámernou ľudskou činnosťou, pozri príroda
*slovenské vydavateľstvo, pozri Vydavateľstvo Príroda
*bývalý slovenský časopis, pozri Príroda (časopis)
PFOS

thumb|right|200px|PFOS - vzorec
**Perfluoroktansulfonan (PFOS)** je fluórovaný anión používaný ako súčasť polymérov alebo ako surfaktant. 

## Vlastnosti
PFOS je perzistentná organická látka so schopnosťou hromadiť sa v organizme, ktorá bola preukázaná v telách rýb, vtákov, cicavcov aj ľudí. Na zvieratách bolo preukázané, že môže poškodiť pečeň, narušiť rozmnožovanie alebo spôsobiť poruchu vo vývoji plodu. Podla epidemiologických štúdií môže u ľudí vyvolať rakovinu.

## Regulácia
V Európskej únii je použitie PFOS obmedzené smernicou 2006/122/ES.

V súčasnosti je PFOS preverovaný a zvažuje sa zaradenie na zoznam Štokholmského dohovoru o perzistentných organických látkach. V máji 2009 sa bude rozhodovať o zaradení PFOS na čiernou listinu na 4. konferencii zmluvných strán Štokholmského dohovoru.

## Referencie


## Externé odkazy

* SMERNICA EURÓPSKEHO PARLAMENTU A RADY 2006/122/ES z 12. decembra 2006, ktorou sa po 30. raz mení a dopĺňa smernica Rady 76/769/EHS o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov (perfluóroktánsulfonátov) (vo formáte PDF)
* PFOS hodnotenie rizík  správa DEFRA UK (vo formáte PDF) 
* Centers for Disease Control and Prevention, Polyfluorochemicals fact sheet (vo formáte PDF) 
* Perfluorinated substances and their uses in Sweden (vo formáte PDF) 

Kategória:Chemické látky
Kategória:Endokrinné disruptory
Svět na kolejích

**Svět na kolejích** bol magazín Českej televízie moderovaný Václavom Žmolíkom zaoberajúci sa dianím na železniciach nielen v Česku. Vysielaný bol od r. 2005 do r. 2009 na programe ČT 2. Súčasťou programu bola súťaž o Kilometrickú banku - voľný lístok na  vo vlakoch Českých dráh.

Periodicita: mesačná

Dĺžka programu: priemerne 17 minút

## Pozri aj

* Tempo - relácia Slovenskej televízie o doprave

## Externé odkazy
* Archív relácií 

Kategória:Televízne relácie v Česku
Kategória:Železnica v Česku
Tempo (STV)

**Tempo** je magazín Slovenskej televízie, ktorý sa zaoberá prevenciou pred represiou v doprave aj v každodennej kriminalite. 

Pôvodne (do roku 2018) sa zaoberal výhradne dianím v cestnej doprave nielen na Slovensku. Vysiela sa od roku 2003 na programe STV 2, v súčasnosti ho moderuje Viliam Stankay. 

Periodicita: 4-týždenná

Dĺžka programu: priemerne 13 minút, od časti 1/2011 len 10 minút

## Pozri aj
* Svět na kolejích - magazín Českej televízie o železniciach

## Referencie

Kategória:Televízia na Slovensku
Kategória:Doprava na Slovensku